Hrvatska je 15. na listi s 86,98 bodova. Najbolja je Finska s 90,68, a slijede je Island, Švedska i Danska

Hrvatska je na 15. mjestu među 180 država svijeta po indeksu skrbi za okoliš (Environmental Performance Index - EPI), koji sastavljaju na sveučilištu Yale.

EPI se izračunava na temelju aktivnosti države na dvama širokim područjima, skbi za ljudsko zdravlje i brizi za ekosustave. Ukupno se ocjenjuju dosezi države u devet područja s više od 20 kazala.

Sadržaj se nastavlja...

Hrvatska je 15. na listi s 86,98 bodova. Najbolja je Finska s 90,68, a slijede je Island, Švedska i Danska. Na viskom petom mjestu je Slovenija.

Na dnu ljestvice 180 zemalja su Somalija, Eritreja, Madagaskar i Niger.

Izvješće Yalea je pokazalo da svijet napreduje u nekim pitanjima zaštite okoliša, ali u mnogima nazaduje. Napredak je, primjerice, ostvaren u pristupu pitkoj vodi i sanitarijama.

Najveći globalni problem je onešišćenje zraka, posebice u zemljama čije je gospodarstvo u brzom rastu.